તાતા કન્સલ્ટન્સી સર્વિસિસ (ટીસીએસ)એ ગયા વર્ષની તુલનાએ આ વર્ષે એડવાન્સ ટેક્સમાં ૩૪ ટકાનો વધારો નોંધાવી પાછલા વર્ષના રૃ.૧૦૩૫ કરોડની સામે આ વર્ષે રૃ. ૧૩૯૦ કરોડ ભર્યા હોવાનું સૂત્રોએ જણાવ્યું છે. એ પ્રમાણે એચડીએફસી બેન્કે પાછલા વર્ષના ૬૫૦ કરોડના આગોતરા વેરા સામે રૃ. રૃ.૭૩૫ કરોડ આ વર્ષે ચુકવીને ૧૩.૧ ટકાનો વધારો નોંધાવ્યો છે. આવક વેરાના કાયદા અનુસાર કંપનીઓએ પહેલા ત્રિમાસિક ગાળામાં તેના વેરાના ૧૫ ટકા, બીજા ગાળામાં ૩૦ ટકા, ત્રીજા ગાળામાં ૩૦ ટકા અને અંતિમ ત્રિમાસિક ગાળામાં ૨૫ ટકા એડવાન્સ ટેક્સનું પેમેન્ટ કરવું પડે છે. દેશમાંથી જમા થતા કુલ ડાયરેક્ટ ટેક્સમાં મુંબઇનું યોગદાન ૩૩ ટકા જેટલું ઊંચું હોવાનું સૂત્રોએ જણાવ્યું હતું.